Зозуля Георгий вина 1920 шеран 5 февралехь Соьлжа-ГӀалахь. 1938 шарахь чекхъяьккхина ишколан итт класс а, аэроклуб а. 1939 шарахь чекхъяьккхина Гражданийн хӀаваан флотан Балашовн тӀомалеларан ишкол. Оцу шеран октябрехь Зозуля кхайкхира Белхалойн-ахархойн ЦӀиен Эскаран гӀуллакхе. 1941 шарахь цуо чекхъяьккхира Балашовн тӀеман авиацин пилотийн ишкол, 1942 шарахь — Краснодаран цхьаьнатоьхна тӀеман авиацин доьшийла. 1943 шеран февралехь дуьйна Сийлахь-Боккха Даймехкан тӀеман фронташкахь ву. Дакъа лаьцна Приморски эскаран юкъахь Къилбаседа-Кавказан фронтера тӀемашкахь, 2-гӀа Белоруссин фронтехь. Кавказ, Кубань, ГӀирма, Белоруссийн ССР, Польша мукъа йохуш, Малхбален Пруссера а, Германера а тӀемашкахь дакъалаьцна.